На основу члана 6. ст. 5. до 7. и члана 7а Закона о порезима на имовину („Службени гласник РС“ бр.26/2001, 45/2002, 80/2002 – др.закон, 135/2004, 61/2007, 5/2009, 101/2010, 24/2011, 78/2011, 57/2012-УС, 47/2013 и 68/2014 – др.закон), члана 16. и 35. Статута града Сремска Митровица („Службени лист града Сремска Митровица“, бр.13/2012) и члана 11. став 2. Одлуке о градским управама („Службени лист града Сремска Митровица“, бр.12/2016, 17/2016, 8/2017 и 15/2017) Скупштина града Сремска Митровица на седници одржаној дана 29.11.2017.године доноси

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА**

**НА ИМОВИНУЗА 2018.ГОДИНУ НА ТЕРИТОРИЈИ**

**ГРАДА СРЕМСКА МИТРОВИЦА**

**Члан 1.**

Овом Одлуком утврђују се просечне цене квадратног метра одговарајућих непокретности за утврђивање пореза на имовину за 2018. годину на територији Града Сремска Митровица.

**Члан 2.**

Одлуком о одређивању зона и најопремљеније зоне на територији Града Сремска Митровица, од 01.01.2018. године утврђено је четири зоне за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима града, односно са радним зонама и другим садржајима у насељу, и то: прва зона (град), друга зона (град), трећа зона (град), четврта зона сеоска подручја на територији Града Сремска Митровица и подручја изван насељеног места, с тим што је прва зона утврђена као најопремљенија зона.

Просечне цене квадратног метра непокретности за утврђивање пореза на имовину за 2018. годину на територији Града Сремска Митровица износе:

|  |  |  |  |  |
| --- | --- | --- | --- | --- |
| ВРСТЕ НЕПОКРЕТНОСТИ | **НАЗИВ ЗОНЕ** | | | |
| **Прва зона** | **Друга зона** | **Трећа зона** | **Четврта зона** |
| 1. Грађевинско земљиште | 1.400,00 | 1.200,00 | 800,00 | 600,00 |
| 2. Пољопривредно земљиште | --------- | -------- | 100,00 | 80,00 |
| 3. Шумско земљиште | --------- | -------- | -------- | 30,00 |
| 4. Станови | 75.000,00 | 55.000,00 | 28.000,00 | 15.000,00 |
| 5. Куће за становање | 55.000,00 | 40.000,00 | 25.000,00 | 20.000,00 |
| 6. Пословне зграде и други (надземни и подземни) грађевински објекти који служе за обављање делатности | 80.000,00 | 40.000,00 | 30.000,00 | 17.000,00 |
| 7. Гараже и гаражна места | 17.000,00 | 10.000,00 | 8.000,00 | 5.000,00 |

*Напомена: цене у табели су исказане у динарима*

Земљиште које је у Катастру непокретности уписано као земљиште у грађевинском подручју, а користи се као обрадиво земљиште зa пољопривредну производњу (њива, воћњак, виноград и сл.), у сврху утврђивања пореза на имовину биће евидентирано као пољопривредно земљиште, те ће бити примењена цена по квадратном метру за ту врсту непокретности.

**Члан 3.**

Ову Одлуку објавити у „Службеном листу града Сремска Митровица“ и на званичној интернет страници Града Сремска Митровица.

**Члан 4.**

Ова Одлука ступа на снагу осмог дана од дана објављивања у „Службеном листу Града Сремска Митровица“, примењује се од 01.01.2018. године до 31.12.2018. године, а престаје да важи Одлука о утврђивању просечних цена квадратног метра одговарајућих непокретности за утврђивање пореза на имовину на територији Града Сремска Митровица („Службени лист града Сремска Митровица“, бр.17/2016).

**СКУПШТИНА ГРАДА СРЕМСКА МИТРОВИЦА**

Број: 436-629/2017-I

Дана: 29.11.2017.године

Сремска Митровица